શહેરના ખોડિયારનગરમાં મકાનના ડખ્ખાનો ખાર રાખી મહિલા સહીત પાંચ શખ્સો સાથે મળી બોમ્બ મૂકી મોટી દુર્ઘટનાને અંજામ આપવાના ઇરાદે પ્લાન ઘડવામાં આવ્યો હતો જે નિષ્ફળ નીવડ્યો હતો તપાસના અંતે અગાઉ મહિલા સહીત ચાર આરોપીઓની ધરપકડ કરવામાં આવી હતી જયારે મુખ્ય સૂત્રધાર ગિનેશ ગિણોયાને મોરબી ખાતેથી દબોચી લઇ રિમાન્ડ મેળવી તપાસ કરી આજે જેલહવાલે કરવામાં આવ્યો હતો ગંભીર ગુનો હોય વધુ તપાસ કરવા પોલીસ કમિશ્નર અગ્રવાલ, જેસીપી અહેમદ, ડીસીપી સૈની, ડીસીપી જાડેજા અને એસીપી ક્રાઇમ સરવૈયાની સૂચનાથી એસઓજી પીઆઇ આર વાય રાવલના માર્ગદર્શન હેઠળ પીએસઆઇ એચ એમ રાણા, એએસઆઇ વિજયભાઈ શુક્લા, મોહિતસિંહ જાડેજા, ગિરિરાજસિંહ જાડેજા, બ્રિજરાજસિંહ ઝાલા, અનિલસિંહ ગોહિલ અને હરદેવસિંહ વાળા સહિતના સ્ટાફે પોણા બે વર્ષ દરમિયાન દિનેશને આશરો આપવા અંગે તપાસ કરતા બે લેબર કોન્ટ્રાકટરના નામ ખુલવા પામ્યા હતા જેથી મોરબી રોડ રઘુવીર પાર્કમાં રહેતા નિલેશ ભરતભાઈ કુવાડિયા અને મૂળ જૂનાગઢના હાલ રાજકોટના મોરબી રોડ ઉપર લક્ષ્મીનારાયણ સોસાયટીમાં રહેતા કરશન પરબતભાઇ મારૂને ઝડપી લીધા હતા આ બંને લેબર કોન્ટ્રાકટર મારફત દિનેશ ભાગી ગયો ત્યારે રાજસ્થાનના બિકાનેર ખાતે 4 મહિના અને ત્યાર બાદ મોરબીના ઇન્ડસ્ટ્રીઝ એરિયામાં કામે રહ્યો હતો દિનેશને મોરબી તપાસ અર્થે લઇ જતા પોતે બોમ્બ બનાવવા માટે જુના બસ સ્ટેન્ડ પાસે લાતી પ્લોટમાંથી જે દુકાનેથી ઘડિયાળ, કલાક-સેકંડના કાંટા, મશીન ખરીદ કર્યા હતા ત્યાં વેપારીએ પણ દિનેશને ઓળખી બતાવ્યો હતો હજુ પણ આરોપી દિનેશે બોમ્બકાંડ કર્યો હોય તે જાણતા હોવા છતાં અમુક શખ્સોએ તેને આશરો આપ્યો હોય તેવા આરોપીઓ સુધી પહોંચવા પોલીસે તપાસ યથાવત રાખી છે